দিঘুরিয়া গ্রামের কায়েম জানান, পাঁচ বিঘা জমিতে ক্ষীরার আবাদ করে ভাল ফলন পেয়েছেন তিনি। এক লাখ টাকা বিক্রি হয়েছে এবং আরো  এক লাখ টাকা বিক্রি করতে পারবেন বলে তিনি আশাবাদী। তিনি আরো জানান, ক্ষীরা চাষে ধানের চেয়ে খরচ কম আবার লাভ বেশি। ধানের আবাদ করে বিক্রির সময় ন্যায্যমূল্য পাওয়া যায় না আর ক্ষীরা বিক্রি করতে কোনো ঝামেলা পোহাতে হয় না। তবে যোগাযোগ ব্যবস্থা খারাপ হওয়ায় উত্পাদিত পণ্য বাজারজাত করতে নানা প্রতিবন্ধকতার সম্মুখীন হতে হচ্ছে কৃষকদের। দিঘুরিয়া ক্ষীরার বাজারের মধ্যস্বত্বভোগী নান্টু বলেন, এখানে বিভিন্ন গ্রাম থেকে শতশত কৃষক প্রতিদিন ভ্যান ও ট্রলারে করে ক্ষীরা নিয়ে আসে। আমরা কৃষকদের নানা সুযোগ সুবিধা দিয়ে ক্ষীরাগুলো নানা মাধ্যমে  ঢাকা, রাজশাহী, পাবনা, নাটোর, টাঙ্গাইলসহ বিভিন্ন শহর পাঠাই।